# Forespørsel om deltakelse i forskningsprosjektet

Hvordan påvirkes par hvor en har gjennomgått kreftbehandling, av sine møter med helsepersonell i spesialisthelsetjenesten?

Dette er et spørsmål til deg og den du lever i samboende parforhold med, om å delta i et forskningsprosjekt. Prosjektet skal se på kreftrammede pars møte med spesialisthelsetjenesten. Dere er valgt ut fordi dere har erfaring som pasient og som pårørende i møtet med spesialisthelsetjenesten.

Studien er et ledd i forskingsprosjekt i forbindelse med et masterstudie.

## Hva innebærer PROSJEKTET?

Som deltaker i dette prosjektet vil det bli gjennomført en samtale med dere to. Samtalen vil ha en varighet på ca en time. I denne samtalen vil en intervjuer blant annet spørre om hvordan dere har opplevd møtene med leger og sykepleiere på sykehuset, om helsepersonellet var med på å påvirke tanker omkring sykdommen, og om det var noe som var vanskelig å ta opp med helsepersonellet.

I dette prosjektet vil vi be dere om å beskrive deres møte med spesialisthelsetjenesten. Vi registrerer opplysninger om sivilstand, hvor lenge det er siden du startet behandling her på sykehuset, og hvilken kreftdiagnose det er gitt behandling for. Vi kommer ikke til å hente noen opplysninger ut fra medisinske journaler.

## Mulige fordeler og ulemper

Dersom dere har hatt vanskelig møter med sykehuset, kan det bringe opp dårlige minner å skulle snakke om dette. Vi vil derfor tilby hjelp og oppfølging dersom dere ønsker dette.

Deres bidrag i denne studien kan være med på å gi helsepersonell verdifull kunnskap, samt økt forståelse i møte med andre pasienter.

Dersom studien avdekker funn som gjelder flere av deltakerne kan dette gi grunnlag for videre undersøkelser, og på sikt bidra til endring av praksis.

## Frivillig deltakelse og mulighet for å trekke sitt samtykke

Det er frivillig å delta i prosjektet. Dersom dere ønsker å delta, undertegner dere samtykkeerklæringen på siste side. Dere kan når som helst og uten å oppgi noen grunn trekke dette samtykket. Dette vil ikke få konsekvenser for en eventuell videre behandling. Dersom dere trekker dere fra prosjektet, kan dere kreve å få slettet innsamlede prøver og opplysninger, med mindre opplysningene allerede er inngått i analyser eller brukt i vitenskapelige publikasjoner. Dersom dere senere ønsker å trekke deg eller har spørsmål til prosjektet, kan dere kontakte Mirjam Østevold, mobil 48215172 eller mail, mirjam.ostevold@helse-bergen.no

## Hva skjer med informasjonen om deg?

Informasjonen som registreres om dere skal kun brukes i forbindelse med studien. Dere har rett til innsyn i hvilke opplysninger som er registrert om deg og rett til å få korrigert eventuelle feil i de opplysningene som er registrert.

Alle opplysningene vil bli behandlet uten navn og fødselsnummer eller andre direkte gjenkjennende opplysninger. En kode knytter dere til deres opplysninger gjennom en navneliste.

Prosjektleder har ansvar for den daglige driften av forskningsprosjektet og at opplysninger om dere blir behandlet på en sikker måte. Informasjon om dere vil bli anonymisert, og vil bli slettet etter prosjektslutt i mai -2018.

## Godkjenning

Prosjektet er godkjent av Regional komite for medisinsk og helsefaglig forskningsetikk, Saksnr 2017/1441/REK vest 01.09.2017

# Samtykke til deltakelse i PROSJEKTET

## Jeg er villig til å delta i prosjektet

|  |  |
| --- | --- |
| Sted og dato | Deltakers signatur |
|  |  |
|  | Deltakers navn med trykte bokstaver |

## Jeg er villig til å delta i prosjektet

|  |  |
| --- | --- |
| Sted og dato | Deltakers signatur |
|  |  |
|  | Deltakers navn med trykte bokstaver |